CELEX: 22007D0022
Language: et
Date: 2007-04-27 00:00:00
Title: EMP Ühiskomitee otsus nr 22/2007, 27. aprill 2007 , millega muudetakse Euroopa Majanduspiirkonna lepingu XI lisa (telekommunikatsiooniteenused)

9.8.2007   
            
            
               ET
            
            
               Euroopa Liidu Teataja
            
            
               L 209/40
            
         
      EMP ÜHISKOMITEE OTSUS
   
   nr 22/2007,
   27. aprill 2007,
   millega muudetakse Euroopa Majanduspiirkonna lepingu XI lisa (telekommunikatsiooniteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XI lisa on muudetud EMP Ühiskomitee 22. septembri 2006. aasta otsusega nr 120/2006 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 14. detsembri 2005. aasta direktiiv 2005/82/EÜ, millega tunnistatakse kehtetuks nõukogu direktiiv 90/544/EMÜ sagedusribade kohta, mis on eraldatud üleeuroopalise üldkasutatava maismaa kaugotsingu teenuse kooskõlastatud kasutuselevõtmiseks ühenduses (2).
            
         
               (3)
            
            
               Lepingusse tuleb inkorporeerida komisjoni 20. detsembri 2005. aasta otsus 2005/928/EÜ sagedusala 169,4–169,8215 MHz kasutamise ühtlustamise kohta ühenduses (3).
            
         
               (4)
            
            
               Direktiiviga 2005/82/EÜ on tunnistatud kehtetuks nõukogu direktiiv 90/544/EMÜ, (4) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XI lisa muudetakse järgmiselt.
   
               1.
            
            
               Punkti 4 (nõukogu direktiiv 90/544/EMÜ) tekst asendatakse järgmisega:
               „32005 L 0082: Euroopa Parlamendi ja nõukogu direktiiv 2005/82/EÜ, 14. detsember 2005, millega tunnistatakse kehtetuks nõukogu direktiiv 90/544/EMÜ sagedusribade kohta, mis on eraldatud üleeuroopalise üldkasutatava maismaa kaugotsingu teenuse kooskõlastatud kasutuselevõtmiseks ühenduses (ELT L 344, 27.12.2005, lk 38).”
            
         
               2.
            
            
               Punkti 5cs (komisjoni otsus 2005/513/EÜ) järele lisatakse järgmine punkt:
               
                           „5ct.
                        
                        
                           
                              32005 D 0928: komisjoni otsus 2005/928/EÜ, 20. detsember 2005, sagedusala 169,4–169,8215 MHz kasutamise ühtlustamise kohta ühenduses (ELT L 344, 27.12.2005, lk 47).”
                        
                     
         Artikkel 2
   Direktiivi 2005/82/EÜ ja otsuse 2005/928/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 28. aprillil 2007, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 27. aprill 2007
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 333, 30.11.2006, lk 47.
   
      (2)  ELT L 344, 27.12.2005, lk 38.
   
      (3)  ELT L 344, 27.12.2005, lk 47.
   
      (4)  EÜT L 310, 9.11.1990, lk 28.
   
      (5)  Põhiseadusest tulenevaid nõudeid ei ole nimetatud.